CELEX: C2007/129/37
Language: mt
Date: 2007-06-09 00:00:00
Title: Kawża T-111/07: Rikors ippreżentat fit- 13 ta' April 2007 — Agrofert Holding vs Il-Kummissjoni

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/21
            
         Rikors ippreżentat fit-13 ta' April 2007 — Agrofert Holding vs Il-Kummissjoni
   (Kawża T-111/07)
   (2007/C 129/37)
   Lingwa tal-kawża: L-Ingliż
   Partijiet
   
      Rikorrenti: Agrofert Holding a.s. (Praga, ir-Repubblika Ċeka) (rappreżentant: R. Pokorný, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               l-annullament tad-Deċiżjoni tal-Kummissjoni SG.E.3/MIB/md D (2007) 1360 tat-13 ta' Frar 2007 dwar it-talba għall-aċċess ta' dokumenti fil-Każ ta' konċentrazzjoni Nru COMP/M.3543 — PKN Orlen vs Unipetrol u d-Deċiżjoni tal-Kummissjoni 16796/16797 tat-2 ta' Awwissu 2006;
            
         
               —
            
            
               tordna lill-Kummissjoni tippreżenta d-dokumenti in kwistjoni;
            
         
               —
            
            
               tikkundanna lill-Kummissjoni tbati l-ispejjeż.
            
         Motivi u argumenti prinċipali
   Bit-talba tagħha, ir-rikorrenti titlob l-annullament, taħt l-Artikolu 230 KE, tad-Deċiżjoni tal-Kummissjoni tat-2 ta' Awwissu 2006 (iktar 'il quddiem id-“Deċiżjoni I”) kif ukoll tad-Deċiżjoni definittiva sussegwenti tal-Kummissjoni tat-13 ta' Frar 2007 (iktar 'il quddiem id-“Deċiżjoni II”) dwar it-talba għall-aċċess tad-dokumenti kollha mhux ippubblikati li jirrigwardaw il-fażijiet ta' notifika u ta' prenotifika ta' l-konċentrazzjoni tal-kumpaniji involuti.
   Ir-rikorrenti ssostni li ż-żewġ deċiżjonijiet imorru kontra r-Regolament Nru 1049/2001 (KE) (1), dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (iktar 'il quddiem ir-“Regolament”) peress li ma jaqawx taħt l-eċċezzjonijiet li jinsabu fl-Artikolu 4(2) tiegħu rigward il-ħarsien ta' interessi kummerċjali, il-ħarsien ta' l-iskop ta' l-investigazzjonijiet, il-ħarsien tal-pariri legali jew l-Artikolu 4(3) tagħha rigward il-ħarsien tat-teħid tad-deċiżjonijiet.
   Ir-rikorrenti ssostni ulterjorment li l-ewwel inċiż ta' l-Artikolu 4(2) tar-Regolament m'għandux jiġi interpretat li l-eċċezzjonijiet għandhom ikunu applikabbli għad-dokumenti kollha iżda biss għall-partijiet li huma meqjusa li jinkludu sigirieti tan-negozju jew informazzjoni kummerċjalment sensittiva. Għaldaqstant, skond ir-rikorrenti, il-konvenuta setgħet jew irrilaxxat lill-pubbliku partijiet mid-dokumenti rikjesti jew għattiet il-partijiet li kienu jitrattaw l-informazzjoni sensittiva mingħajr ma tmur kontra r-raġuni ta' l-ispezzjonijiet, l-investigazzjonijiet u l-verifiki, id-drittijiet tal-partijiet li qed jinnotifikaw u d-drittijiet ta'partijiet oħra, il-ħarsien tal-pariri legali jew it-teħid ta' deċiżjonijiet ta' l-istituzzjoni.
   Barra minn hekk, ir-rikorrenti issostni li l-konvenuta, minnflok ma wettqet eżami individwali ta' kull dokument li jaqa', fil-fehma tagħha, taħt l-eċċezzjoni tat-tielet inċiż ta' l-Artikolu 4(2) tar-Regolament, ġeneralment irrifjutat l-aċċess mitlub abbażi tas-sempliċi fatt li d-dokumenti kollha jinkludu sigrieti tan-negozju u ma jistgħux jiġu żvelati skond l-Artikolu 17 tar-Regolament tal-Kunsill Nru 139/2004 (2). Din il-ġeneralizzazzjoni tmur kontra l-Artikolu 4(6) tar-Regolament.
   Barra minn hekk, ir-rikorrenti ssostni li l-eċċezzjonijiet imsemmija 'il fuq huma applikabbli biss sakemm l-espożizzjoni tagħhom jiġi permess minħabba interess pubbliku imperattiv. Skond ir-rikorrenti, it-tali interess li jiġu esposti d-dokumenti mitluba li jirriżulta mid-dannu li sofriet ir-rikorrenti u l-azzjonisti minoritarji tal-kumpannija li ġiet akkwistata, jeżisti u huwa iktar rilevanti mill-eċċezzjonijiet għad-dritt ta' aċċess.
   Ir-rikorrenti, barra minn hekk, issostni li d-Deċiżjonijiet I u II imorru kontra t-tieni subparagrafu ta' l-Artikolu 1 UE li jintegra l-prinċipju li d-deċiżjonijiet jittieħdu qrib iċ-ċittadin.
   Fl-aħħar nett, ir-rikorrenti tosserva li l-konvenuta ma ttrattatx ir-rikors definittiv mall-ewwel skond l-Artikolu 8(1) tar-Regolament iżda qabżet it-terminu li twieġeb fiż-żmien 100 jum tax-xogħol.
   
      (1)  ĠU L 145, 31.5.2001, p. 43-48.
   
      (2)  Ir-Regolament tal-Kunsill (KE) Nru 139/2004 ta' l-20 ta' Jannar 2004 dwar il-kontroll ta' konċentrazzjonijiet bejn impriżi (ĠU L 24, 29.1.2004, p. 1-22).